ലോകം മുഴുവന് ഇസ്ലാം മതം പ്രചരിപ്പിക്കുകയാണ് ഓരോ ഇസ്ലാമിന്റെയും ധര്മ്മം നിര്ബന്ധിത മതപരിവര്ത്തന ആഹ്വാനവുമായി ഐഎഎസ് ഉദ്യോഗസ്ഥന് ലക്നൗ : ഉത്തര്പ്രദേശില് ഇസ്ലാം മത വിശ്വാസികളോട് നിര്ബന്ധിത മതപരിവര്ത്തനം നടത്താനുള്ള ആഹ്വാനവുമായി ഐഎസ്എസ് ഓഫീസര്. ഉത്തര്പ്രദേശ് സ്റ്റേ് റോഡ് ട്രാന്സ്പോര്ട്ടേഷന് കോര്പ്പറേഷന് ചെയര്മാനായ മുഹമ്മദ് ഇഫ്തിഖറുദ്ദീന് ആണ് നിര്ബന്ധിത പരിവര്ത്തനത്തിലൂടെ രാജ്യം മുഴുവന് ഇസ്ലാം മതം വ്യാപിപ്പിക്കാന് ആഹ്വാനം ചെയ്തത്. ഇതിന്റെ ദൃശ്യങ്ങള് സമൂഹമാദ്ധ്യമങ്ങളില് വ്യാപകമായി പ്രചരിക്കുന്നുണ്ട്. മതപ്രഭാഷകന് കൂടിയാണ് ഇഫ്തിഖറുദ്ദീന്. പ്രഭാഷണം നടത്തുന്നതിനിടെയാണ് മതപരിവര്ത്തനം നടത്താന് ഇയാള് ആഹ്വാനം ചെയ്തത്. ലോകം മുഴുവന് ഇസ്ലാം മതം പ്രചരിപ്പിക്കുകയാണ് ഓരോ ഇസ്ലാമിന്റെയും ധര്മ്മം എന്നാണ് ഇയാള് വിശ്വാസികളോട് പറയുന്നത്. പ്രഭാഷണത്തിനിടെ സ്വമേധയാ ഇസ്ലാം മതം സ്വീകരിച്ച വ്യക്തിയുടെ ഉദാഹരണവും ഇയാള് ചൂണ്ടിക്കാട്ടുന്നു. പഞ്ചാബ് സ്വദേശിയാണ് സ്വമേധയാ ഇസ്ലാം മതം സ്വീകരിച്ചെന്ന് ഇഫ്തിഖറുദ്ദീന് അവകാശപ്പെടുന്നത്. ഇയാളുടെ സഹോദരി മരിച്ചപ്പോള് മൃതദേഹം ചിതയില് ദഹിപ്പിക്കുകയാണ് ചെയ്തത്. ചിത കത്തിച്ചപ്പോള് അവരുടെ വസ്ത്രങ്ങള് ആദ്യം കത്തിയെരിയുകയും നഗ്ന ശരീരം കാണാന് ഇടയാകുകയും ചെയ്തു. ഇതോടെയാണ് ഇസ്ലാം മതം സ്വീകരിക്കാന് പഞ്ചാബ് സ്വദേശി തീരുമാനിച്ചതെന്നാണ് ഇയാളുടെ വാദം. മുസ്ലീങ്ങള് മരിച്ചാല് ഖബറടക്കുകയാണ് ചെയ്യാറ്. ഇതാണ് ശരിയായ രീതിയെന്ന് തിരിച്ചറിഞ്ഞാണ് പഞ്ചാബ് സ്വദേശി ഇസ്ലാം മതം സ്വീകരിച്ചതെന്നും ഇഫ്തിഖറുദ്ദീന് പറയുന്നതായി വീഡിയോയില് കാണാം. അതേസമയം ഇഫ്തിഖറുദ്ദീനെതിരെ ശക്തമായ പ്രതിഷേധമാണ് ഉയരുന്നത്. വീഡിയോ പ്രചരിച്ചതോടെ ഇയാള്ക്കെതിരെ ഉടന് നിയമ നടപടിയുണ്ടാകുമെന്നാണ് വിവരം.